La sierra de Casp ye un conchunto de plataformas estructurals y lomas de la depresión d'Ebro aliniadas en dirección norueste-sudeste en la zona d'interfluvio entre cursos baixos de los ríos Guadalop y Matarranya cerca d'Ebro.

Altarias
La cima mes alta de la sierra ye de 378 m, se troba en lo termin municipal de Favara y apareixe en los mapas topograficos como sierra de Caspe, seguida d'Ifesa (346 m), y La Talaya (341 m), en lo termin municipal de Casp.

Hidrografía
La versant sudoccidental desaugua enta los ríos Guadalop y Matarranya, la versant nordoriental enta Ebro, de fueras de sectors principalment orientals que lo fan enta lo río Matarranya

Cheolochía
Los materials que forman la sierra de Casp son archilitas, calsineras y paleocanals de piedra d'arena de la formación Casp y d'edat chattiana (Oligoceno).

Los paleocanals de piedra d'arena creyan los cabaltos de la sierra. Atros materials duros resistents a la erosión que pueden estar prou en alto son las calsineras, que creyan plataformas estructurals.
Sierra de Casp